Document ID: 32008R1132

РЕГЛАМЕНТ (ЕО) № 1132/2008 НА КОМИСИЯТА
от 13 ноември 2008 година
за отмяна на забраната за риболов на стопанска риба в териториалните води на Норвегия от зона IV от страна на съдове под флага на Швеция
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2371/2002 на Съвета от 20 декември 2002 г. относно опазването и устойчивата експлоатация на рибните ресурси в рамките на общата политика в областта на рибарството (1), и по-специално член 26, параграф 4 от него,
като взе предвид Регламент (ЕИО) № 2847/93 на Съвета от 12 октомври 1993 г. относно установяването на система за контрол, приложима към общата политика в областта на рибарството (2), и по-специално член 21, параграф 3 от него,
като има предвид, че:
(1)
Регламент (ЕО) № 40/2008 на Съвета от 16 януари 2008 г. относно установяване на възможностите за риболов за 2008 г. и свързаните с тях условия на определени рибни запаси и групи от рибни запаси, приложими във водите на Общността и за корабите на Общността във води, които подлежат на ограничения на улова (3), определя квотите за 2008 г.
(2)
В съответствие с член 21, параграф 2 от Регламент (ЕИО) № 2847/93, на 27 май 2008 г. Швеция е нотифицирала Комисията, че установява забрана за риболов на стопанска риба в териториалните води на Норвегия от зона IV от 30 май 2008 г. нататък.
(3)
На 5 август 2008 г. Комисията, в съответствие с член 21, параграф 3 от Регламент (ЕИО) № 2847/93 и член 26, параграф 4 от Регламент (ЕО) № 2371/2002, прие Регламент (ЕО) № 779/2008 за забрана на риболова на стопанска риба в териториалните води на Норвегия на юг от зона IV от страна на съдове под флага на Швеция или регистрирани в Швеция, считано от същата дата.
(4)
Съгласно информацията, която Комисията е получила от шведските власти, все още има количества стопанска риба от шведската квота в териториалните води на Норвегия от зона IV. Следователно, риболовът на стопанска риба в тези води от страна на съдове под флага на Швеция или регистрирани в Швеция, следва да се разреши.
(5)
Настоящото разрешение следва да влезе в сила на 3 септември 2008 г., за да е възможен уловът на посочените количества стопанска риба преди края на настоящата година.
(6)
Регламент (ЕО) № 779/2008 на Комисията следва да се отмени, считано от3 септември 2008 г.,
ПРИЕ НАСТОЯЩИЯ РЕГЛАМЕНТ:
Член 1
Отмяна
Регламент (ЕО) № 779/2008 се отменя.
Член 2
Влизане в сила
Настоящият регламент влиза в сила в деня след публикуването му в Официален вестник на Европейския съюз.
Той ще се прилага от 3 септември 2008 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 13 ноември 2008 година.

Labels: 11
8
18
6